CELEX: 62014CN0114
Language: lt
Date: 2014-03-10 00:00:00
Title: Byla C-114/14: 2014 m. kovo 10 d. pareikštas ieškinys byloje Europos Komisija/Švedijos Karalystė

5.5.2014   
            
            
               LT
            
            
               Europos Sąjungos oficialusis leidinys
            
            
               C 135/26
            
         2014 m. kovo 10 d. pareikštas ieškinys byloje Europos Komisija/Švedijos Karalystė
   
   (Byla C-114/14)
   2014/C 135/31
   Proceso kalba: švedų
   
      Šalys
   
   
      Ieškovė: Europos Komisija, atstovaujama J. Enegren ir L. Lozano Palacios
   
      Atsakovė: Švedijos Karalystė
   
      Ieškovės reikalavimai
   
   
               —
            
            
               Pripažinti, kad nuo pridėtinės vertės mokesčio neatleidusi pašto paslaugų, kurias teikia viešojo pašto tarnybos, ir su tuo susijusių tiekiamų prekių ir nuo pridėtinės vertės mokesčio neatleidusi už nominalią vertę tiekiamų pašto ženklų, kurie gali būti naudojami apmokėjimui už pašto paslaugas šalies teritorijoje, Švedijos Karalystė neįvykdė įsipareigojimų pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (1) 132 straipsnio 1 dalies a punktą ir 135 straipsnio 1 dalies h punktą.
            
         
               —
            
            
               Priteisti iš Švedijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Europos Komisija pareiškė ieškinį Švedijos Karalystei pagal SESV 258 straipsnį dėl toliau nurodytų motyvų.
   Direktyvos 2006/112 132 straipsnio 1 dalies a punkte nurodyta, kad valstybės narės neapmokestina viešojo pašto tarnybų teikiamų paslaugų ir su tuo susijusių tiekiamų prekių.
   Direktyvos 2006/112 135 straipsnio 1 dalies h punkte numatyta, kad valstybės narės neapmokestina už nominalią vertę tiekiamų pašto ženklų, kurie gali būti naudojami apmokėjimui už pašto paslaugas.
   Pagal 1997 m. gruodžio 15 d. Europos Parlamento ir Tarybos direktyvos 97/67/EB dėl Bendrijos pašto paslaugų vidaus rinkos plėtros bendrųjų taisyklių ir paslaugų kokybės gerinimo (2) 3 straipsnį Švedijos Karalystė pavedė Posten AB teikti universaliąsias paslaugas, apimančias apibrėžtos kokybės visoje teritorijoje visiems naudotojams prieinamomis kainomis nenutrūkstamai teikiamas pašto paslaugas.
   Komisija mano, kad Posten AB, teikianti Direktyvos 97/67 3 straipsnyje apibūdintas universaliąsias paslaugas, yra viešojo pašto tarnyba, kaip ji suprantama pagal Direktyvos 2006/112 132 straipsnį.
   Švedijos Karalystė neatleido nuo mokesčio Posten AB teikiamų pašto paslaugų ir už nominalią vertę tiekiamų pašto ženklų, kurie gali būti naudojami apmokėjimui už pašto paslaugas šalies teritorijoje.
   
      (1)  OL L 347, 2006, p. 1.
   
      (2)  OL 15, 1998, p. 14; 2004 m. specialusis leidimas lietuvių k., 6 sk., 3 t., p. 71.